การทางพิเศษแห่งประเทศไทย ติดตั้งประดับไฟบนสะพานพระราม 9 และสะพานกาญจนาภิเษกในช่วงงานพระราชพิธีบรมราชาภิเษก
การทางพิเศษแห่งประเทศไทย ติดตั้งประดับไฟบนสะพานพระราม 9 และสะพานกาญจนาภิเษกในช่วงงานพระราชพิธีบรมราชาภิเษก            ฝ่ายประชาสัมพันธ์การทางพิเศษแห่งประเทศไทย หรือ กทพ. แจ้งว่า เพื่อแสดงความจงรักภักดีและสำนึกในพระมหากรุณาธิคุณของสมเด็จพระเจ้าอยู่หัวในช่วงงานพระราชพิธีบรมราชาพิเษก กทพ. ได้ ประดับไฟเฉลิมพระเกียรติ โดยติดตั้งประดับไฟบนสะพานพระราม 9 และสะพานกาญจนาภิเษก ในช่วงเวลา 19.00 น. ถึง 01.00 น. ของทุกคืน ไปจนถึงวันที่ 8 พฤษภาคม นี้ โดยสะพานพระราม 9 และสะพานกาญจนาภิเษก เป็นสะพานข้ามแม่น้ำเจ้าพระยาของทางพิเศษเฉลิมมหานคร และทางพิเศษกาญจนาภิเษก สายบางพลี-สุขสวัสดิ์ ซึ่งเป็นส่วนหนึ่งของโครงการเฉลิมพระเกียรติในหลวงรัชกาลที่ 9 ในวโรกาสพระราชพิธีมหามงคลเฉลิมพระชนมพรรษา 5 รอบ และพระราชพิธีรัชมังคลาภิเษกที่ได้รับพระราชทานชื่อจากในหลวงรัชกาลที่ 9 เมื่อวันที่ 1 ตุลาคม 2530 ส่วนสะพานกาญจนาภิเษกเป็นส่วนหนึ่งในการเฉลิมฉลองงานพระราชพิธีฉลองสิริราชสมบัติ ครบ 50 ปี  ของรัชกาลที่ 9 ซึ่งได้รับพระราชทานชื่อจากในหลวงรัชกาลที่ 9 เมื่อวันที่ 16 กันยายน 2550          นอกจากนี้ ในช่วงพระราชพิธีบรมราชาภิเษก กทพ. ยังได้ยกเว้นค่าผ่านทางพิเศษสำหรับรถ Shuttle bus ของ ขสมก. เพื่ออำนวยความสะดวกในการเดินทางเข้าร่วมงานของประชาชนในระหว่างวันที่ 2-6 พฤษภาคม 2562 จำนวน 9 เส้นทาง ประกอบด้วย1.      เมืองทอง-ศูนย์ราชการ-สนามม้านางเลิ้ง2.      สโมสรตำรวจ-ม.เกษตร-สนามม้านางเลิ้ง3.      สโมสรกองทัพบก-กทม.2-สนามม้านางเลิ้ง4.      ฟิวเจอร์พาร์ครังสิต-สนามม้านางเลิ้ง5.  อาคารจอดรถของ รฟม.(รัชดา)-ศาลอาญา-บ้านมนังคศิลา6.      อีเกียบางนา-ศูนย์ประชุมไบเทค-บ้านมนังคศิลา7.  สถาบันเทคโนโลยีพระจอมเกล้าลาดกระบัง-บ้านมนังคศิลา8. ท่าเรือคลองเตย-โรงงานยาสูบ-แอร์พอร์ตลิงค์-บ้านมนังคศิลา             9.      เซ็นทรัลพระราม 2-โรงเรียนบางมดวิทยา-วัดเทพศิรินทร์